stanford-oval/wikipedia huggingface dataset:
Suomen Prahan-suurlähetystö

| Suomen Prahan-suurlähetystö |
| --- | --- |
 Suomen Prahan-suurlähetystön rakennusta.
Osoite:  Hellichova 1, 11800 Praha 1
Sijainti:  Praha, Tšekki
Koordinaatit:  50.08425°N, 14.40577°E
Omistaja:  Suomen valtio
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Suomen Prahan-suurlähetystö (tšek. Velvyslanectví Finska, Praha) on Suomen ulkomainen edustusto Tšekin pääkaupungissa Prahassa. Edustustoa on kesäkuusta 2022 lähtien johtanut suurlähettiläs Pasi Tuominen.
Tšekkoslovakia tunnusti Suomen itsenäisyyden 15. heinäkuuta 1920. Diplomaattidsuhteet virallistettiin kuitenkin vasta syksyllä 1927. Suomi tunnusti Tšekin tasavallan vuoden 1993 alussa; samalla solmittiin diplomaattisuhteet.
Aiheesta muualla

Kuvia tai muita tiedostoja aiheesta Suomen Prahan-suurlähetystö Wikimedia Commonsissa
Suomi ulkomailla: Tšekki (finlandabroad.fi)
Suomen edustustot ulkomailla (um.fi)
TabseN

| tabseN |
| --- | --- |
 tabseN kesäkuussa 2022
Henkilötiedot
Koko nimi:  Johannes Wodarz
Syntynyt: 5. huhtikuuta 1995 (ikä 29)
Kansalaisuus:   Saksa
Ammatti:  ammattipelaaja
Elektronisen urheilun pelaaja
Pelaajanimi:  tabseN
Aktiivisena:  2012–
Nyk. joukkue:  BIG
Rooli:  Pelin sisäinen johtaja (In-game leader)
Peli:  Counter-Strike 2
Johannes ”tabseN” Wodarz (s. 5. huhtikuuta 1995) on saksalainen Counter-Strike 2 -ammattilainen. Hänen nykyinen joukkueensa on BIG.
TabseN on pelannut urallaan myös muun muassa joukkueissa Mouz, PENTA ja NRG. Merkittävimpänä voittona urallaan hän on voittanut Roobet Cup 2022 -turnauksen BIG:n kanssa. TabseNin rating oli sekä pudotuspeleissä, semifinaalissa että finaalissa joukkueen toisiksi alhaisin.
People (Technicolourin albumi)

| People Technicolour |
| --- | --- | --- |

Studioalbumin tiedot
 Julkaistu: 18. lokakuuta 2006
 Tyylilaji: rock
 Kesto: 42.16
 Levy-yhtiö: EMI Finland
Listasijoitukset
  31.
Technicolourin muut julkaisut
| Only Shadows Dance 2005 | People 2006 |   |
Singlet albumilta People
 ”Can I Get to Heaven” Julkaistu: 2006  ”Someday” Julkaistu: 2006  ”Michael Jackson” Julkaistu: 2007
People on Technicolourin kolmas studioalbumi, joka julkaistiin 18. lokakuuta 2006. Se nousi Suomen virallisen listan sijalle 31.
Kappaleet

Don't You Know (Your Secret's Safe With Me) – 4.15
Can I Get to Heaven? – 3.48
Get Up – 4.48
Someday – 3.26
Michael Jackson – 3.46
Tears in the Rain – 4.47
Are You Alive – 3.36
On My Knees – 4.18
Turn Away – 3.55
Forever – 5.35
Kokoonpano

Jimi
Gary
Toni
Dingo
Arvostelut

Stara.fi:
Aiheesta muualla

People discogs.com -sivustolla
Pakkalankulma

Näkymä Pakkalankulmaan.
Pakkalankulma on Pirkkalan 16. kunnanosa. Se sijaitsee Partolan kauppakeskittymän, Toivion ja Nuolialan muodostaman kolmion välisellä alueella. Pakkalankulmalla asuu noin 500 ihmistä, joista suurin osa Mustimäen alueella.
Historia

Vuonna 1912 jo muutamia kymmeniä vuosia toimineen Partolan höyrysahan omistuspohja muutettiin osakepohjaiseksi, ja nimi vaihdettiin Pyhäjärven Sahaksi. Pian tuotanto kasvoi kaksinkertaiseksi ja työntekijämäärä nousi suurimmillaan liki kahteensataan henkilöön. Muutamia vuosia myöhemmin viereen nousi Partolan Kenkätehdas, joka työllisti huippuvuosinaan yli kaksisataa henkilöä. Näistä tekijöistä johtuen Pakkalankulman alueen asutus alkoi muodostua 1920-luvulla mahdollisimman lähelle Pereen teollisuuskeskittymää, lähinnä Pakkalantien ja Elinantien varsille. Seuraavien vuosikymmenten aikana alueen kasvaminen oli erittäin hidasta - ennen 1991 aloitettua laajennusta Pakkalankulmalla oli vain 30 omakotitaloa.
Historia > Onnettomuuksia

Lentokentän sijainti lähellä Pakkalankulman aluetta oli tuottanut vuosikymmenten saatossa ongelmia. 1960-luvulla pienkoneen lentäjä joutui tekemään pakkolaskun Pakkalantien varressa sijaitsevalle pellolle. Vuonna 2003 samalla pellolla järjestettiin mittava harjoitus, jossa demonstoroitiin onnettomuuteen joutuneen lentokoneen tulipaloa. Harjoitukseen osallistui kymmeniä vapaaehtoistyöntekijöitä sekä runsaasti pelastushenkilökuntaa ja -kalustoa. Talvisodan aikana Pakkalankulmaa pommitettiin ajoittain ankarasti, mutta henkilövahingoilta vältyttiin.
Pakkalankulma yleisesti > Kauppatoiminta

Tiettävästi Pakkalankulman ainoa kauppa ennen markettien tuloa oli Evald Parkkisen vuonna 1935 perustama kauppa Pakkalantien alkupäässä. Parkkinen lopetti kaupan 1939. Alueen laajentumisen alettua 1990-luvun alussa Kaartotien varteen perustettiin Partolan Kukkatalo. Saksalainen halpakauppaketju Lidl aloitti kauppatoiminnan samalla kadulla 2000-luvulla. Pakkalankulman asukkaat ovat järjestäneet satunnaisesti myyjäisiä.
Pakkalantien varrella toimi ennen sota-aikaa ainoa alueen teollisuusrakennus, paperipussitehdas.
Pakkalankulma yleisesti > Koulut ja päiväkoti

Pakkalankulman lapset käyvät ala-asteen pääsääntöisesti Nuolialan koulussa. Raja leikkaa asuntoalueen kahtia niin, että muutamat taloudet kuuluvat Toivion koulupiirin vaikutusalueeseen. Pakkalankulmalla on oma päiväkoti, 1998 perustettu Pakkalanlyhty.
Pakkalankulma yleisesti > Urheilukentät ja leikkipuistot

Talvisin jäädytettävä Mustimäen pienpallokenttä on Pakkalankulman ainoa urheilupaikka. Kesäisin alueella voi pelata jalkapalloa. Pakkalankulmalla on kaksi leikkipuistoa, molemmat 1991 valmistuneen Mustimäen alueella.
Nykyhetki ja tulevaisuus > Vuoden 1991 laajennus

Pirkkalan kasvun alettua 90-luvun alkupuolella myös Pakkalankulmalla aloitettiin mittavat asuinalueen rakennustyöt. Ennestään alueella sijainneiden omakotitalojen lisäksi Nuolialantien varteen valmistui kolme kerrostaloa. Pakkalantien varteen rakennettiin useita rivi- ja paritaloja.  Laajentuminen ei jäänyt kuitenkaan tähän, sillä erityisesti Mustimäen alueelle on noussut vuosittain taisesti uusia omakotitaloja. Myös Partolan Kukkatalon viereen on suunniteltu mittavaa kerrostalojen rakennushanketta.
Nykyhetki ja tulevaisuus > Tulevaisuus

Keväällä 2007 tehtiin luonnos Naistenmatkantien ja Kaartotien väliselle alueelle kaavoitettujen toimisto- ja liikerakennusten kaavan muuttamisesta asuinkerrostalualueeksi. Kaavaehdotus oli nähtävillä seuraavana keväänä. Rakennustyöt alueella aloitetaan aikaisintaan vuoden kuluttua.
Aiheesta muualla

ilmakuva Pakkalankulmasta (Arkistoitu – Internet Archive)
Sweden International Horse Show

Kouluratsastusta vuoden 2018 Sweden International Horse Show'ssa.
Sweden International Horse Show (SIHS) on vuosittain ensimmäisenä adventtiviikonloppuna Ruotsin Solnassa järjestettävä monipäiväinen hevostapahtuma, jossa on joka vuosi yli 80 000 kävijää. Tapahtuma koostuu  ratsastuksen eri lajien kilpailuista, näytöksistä sekä messualueesta, jolla voi tehdä ostoksia ja seurata opetusklinikoita.
SIHS järjestettiin ensimmäisen kerran vuonna 1993. Vuodesta 2014 sen paikkana on ollut Friends Arena.
Aiheesta muualla

Tapahtuman verkkosivut
www.horseshow.se (ruotsiksi)
en.horseshow.se (englanniksi)
Pageantry for Martyrs

| Pageantry for Martyrs Hour of Penance |
| --- | --- | --- |

Studioalbumin tiedot
 Julkaistu: kesäkuu 2005
 Formaatti: CD, LP (2011)
 Tyylilaji: brutaali death metal tekninen death metal
 Kesto: 36.58
 Levy-yhtiö: Xtreem Music
Hour of Penancen muut julkaisut
| Disturbance 2003 | Pageantry for Martyrs 2005 | The Vile Conception 2007 |
Pageantry for Martyrs on italialaisen death metal -yhtyeen Hour of Penancen toinen studioalbumi. Se julkaistiin vuonna 2005 levymerkillä Xtreem Music.
Kappaleet

Towards Our Storm – 4.55
Shreds of Martyr – 3.06
End of Relief – 4.27
Celebrating Collective Terror – 3.06
Far Beyond Humiliation – 3.08
Life in a Pain Amplifier – 2.45
Exiled Innocence – 4.01
Naked Knife Absolution – 2.55
Deranged Parasite – 3.21
Egomanisch – 5.14
Kokoonpano

Alex Manco – laulu
Giulio Moschini – kitara, basso
Enrico Schettino – basso, kitara
Mauro Mercurio – rummut, muu laulu
Aiheesta muualla

Pageantry for Martyrs Discogsissa. (englanniksi)
Albumi Pageantry for Martyrs Encyclopaedia Metallum -sivustolla (englanniksi)
Swing Out Sister

Swing Out Sisterin Corinne Drewery ja Andy Connell
Swing Out Sister on vuonna 1985 perustettu brittiläinen pop-yhtye Manchesteristä. Yhtyeen suurin hitti lienee Breakout.
Jäsenet

Andy Connell
Corinne Drewery
Diskografia

1987: It's Better to Travel
1989: Kaleidoscope World
1992: Get in Touch with Yourself
1994: The Living Return
1997: Shapes and Patterns
1999: Filth and Dreams
2001: Somewhere Deep in the Night
2004: Where Our Love Grows
2008: Beautiful Mess
2012: Private View
2017: Almost Persuaded
Paul Appell

Paul Appell
Paul Émile Appell (27. syyskuuta 1855 Strasbourg, Bas-Rhin, Ranska – 27. syyskuuta 1930 Pariisi, Ranska) oli ranskalainen matemaatikko, vuodesta 1885 alkaen teoreettisen mekaniikan professori Pariisin Sorbonnessa. Hän oli vuodesta 1892 Ranskan tiedeakatemian jäsen. Appell julkaisi runsaasti tutkimuksia matematiikan eri aloilta, kuten geometriasta, differentiaaliyhtälöistä, funktioteoriasta ja mekaniikasta. Tärkeitä ovat etenkin hänen tutkimuksensa Niels Henrik Abelin funktioista. Appell sai kuningas Oskar II:n täyttäessä 60 vuotta (1889) Euroopan kaikkien matemaatikkojen kesken järjestetyssä kilpailussa toisen palkinnon tutkimuksestaan Sur les intégrales de fonctions à multiplicateurs et leur application au développement des fonctions abeliennes en séries trigonométriques (Acta mathematica, XIII nid.).
Teokset (valikoima)

Sur les intégrales de fonctions à multiplicateurs et leur application au développement des fonctions abeliennes en séries trigonométriques (Acta mathematica, XIII nid.)
Traité de mécanique rationnelle (1893–1896)
Théorie des fonctions algébriques et de leur intégrales (1895) Goursat’n kanssa
Principes de la théorie des fonctions elliptiques (1897) Émile Lacourin avustamana
Aiheesta muualla

Kuvia tai muita tiedostoja aiheesta Paul Appell Wikimedia Commonsissa
Sur les intégrales de fonctions... Acta mathematica, XIII  NO. 3–4 | 1890
Sydney FC

Sydney FC on vuonna 2004 perustettu jalkapalloseura Australian suurimmasta kaupungista Sydneystä. Se pelaa maansa korkeimmalla sarjatasolla A-Leaguessa. Sydney FC voitti A-leaguen kaudella 2005–2006, jolloin sarja järjestettiin ensimmäistä kertaa. Joukkue pelaa kotiottelunsa 42 500 -paikkaisella Sydney Football Stadiumilla.
Aiheesta muualla

Seuran virallinen sivusto (englanniksi)
A-Leaguen joukkueet
Adelaide United FC • Brisbane Roar FC • Central Coast Mariners FC • Melbourne City FC • Melbourne Victory FC • Newcastle United Jets • Perth Glory FC • Sydney FC • Wellington Phoenix FC • Western Sydney Wanderers FC
Swing (Java)

Kuvakaappaus Swingillä toteutetusta ohjelmasta
Swing on graafisen käyttöliittymän luontiin tarkoitettu käyttöliittymäkirjasto Javalle. Swingiä kehitti alun perin Netscape ja se julkaistiin 16. joulukuuta 1996.
Swingin komponentit on kirjoitettu kokonaan Javalla, eivätkä ne käytä käyttöjärjestelmän omia graafisia komponentteja Javan alkuperäisen graafisen kirjaston AWT:n tapaan. Siksi Swing-komponentteja kutsutaan "kevyiksi" ("lightweight") erotuksena AWT:n "raskaista" ("heavyweight") -komponenteista. Swingin lähestymistavan etu on se, että komponenttien voidaan taata olevan saman näköisiä ja toimivan samoin käyttöjärjestelmästä riippumatta.
Swing on sisältynyt Javan standardipakettiin versionumerosta 1.2 lähtien.
Sunin vuonna 2007 julkaiseman deklaratiiviseen käyttöliittymään perustuvan JavaFX:n on ollut tarkoitus korvata perinteiseen imperatiiviseen käyttöliittymän luomiseen perustuva Swing. Swing kuuluu kuitenkin Java SE -standardiin ja toimitetaan sen mukana.
Esimerkki

import javax.swing.JFrame;
 import javax.swing.JLabel;
 
 public final class HelloWorld extends JFrame {
     private HelloWorld() {
         setDefaultCloseOperation(JFrame.DISPOSE_ON_CLOSE);
         add(new JLabel("Hello, World!"));
         pack();
         setLocationRelativeTo(null);
     }
 
     public static void main(String[] args) {
         new HelloWorld().setVisible(true);
     }
 }
Aiheesta muualla

Wikimedia Commonsissa on kuvia tai muita tiedostoja aiheesta .
The Swing Tutorial
The Swing Connection
The Swing Architecture
Pesäpallon suomensarja 1972

Pesäpallon suomensarja pelattiin 28. kerran kaudella 1972. Sarja pelattiin kolmessa lohkossa kaksinkertaisena sarjana. Lohkovoittajat Kiteen Urheilijat, Hyvinkään Tahko ja Alajärven Ankkurit nousivat suoraan mestaruussarjaan kaudeksi 1973. Lohkojen kaksi heikointa putosi maakuntasarjaan.
Suomensarja > Itälohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Kiteen Urheilijat | 18 | 16 | 1 | 1 | 204–61  | 33 |
| Tohmajärven Urheilijat | 18 | 12 | 1 | 5 | 175–114 | 25 |
| Ilomantsin Urheilijat | 18 | 11 | 1 | 6 | 178–111 | 23 |
| Lahden Mailaveikot | 18 | 10 | 2 | 6 | 146–137 | 22 |
| Hongikon Nuorisoseuran Urheilijat | 18 | 10 | 1 | 7 | 162–165 | 21 |
| Karjalan Maila | 18 | 7 | 3 | 8 | 100–144 | 17 |
| Summan Ponnistus | 18 | 7 | 0 | 11 | 104–127 | 14 |
| Puurtilan Kisa-Pojat | 18 | 6 | 0 | 12 | 131–162 | 12 |
| Tainionkosken Tähti | 18 | 4 | 3 | 11 | 105–147 | 11 |
| Vehkalahden Veikot | 18 | 1 | 0 | 17 |   61–198 |   2 |
Lohkoon nousivat Juvan Urheilijat ja Outokummun Partio ja mestaruussarjasta siihen putosi Jyväskylän Kiri.
Suomensarja > Etelälohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Hyvinkään Tahko | 18 | 14 | 1 | 3 | 202–98  | 29 |
| Nurmon Jymy | 18 | 12 | 1 | 5 | 204–117 | 25 |
| Ilmajoen Kisailijat | 18 | 12 | 0 | 6 | 184–156 | 24 |
| Kuortaneen Kunto | 18 | 11 | 1 | 6 | 193–117 | 23 |
| Jokioisten Koetus | 18 | 10 | 1 | 7 | 157–131 | 21 |
| Herttoniemen Urheilijat | 18 | 8 | 0 | 10 | 160–184 | 16 |
| Pomarkun Pyry | 18 | 8 | 0 | 10 | 160–201 | 16 |
| Kauhajoen Karhu | 18 | 8 | 0 | 10 | 145–151 | 16 |
| Työväen Mailapojat | 18 | 4 | 1 | 13 | 127–194 |   9 |
| Keravan Pallokerho | 18 | 0 | 1 | 17 | 100–283 |   1 |
Mestaruussarjasta lohkoon putosivat Loimaan Palloilijat ja Riihimäen Pallonlyöjät. Maakuntasarjasta nousivat Turun NMKY ja Janakkalan Jana. Nurmon Jymy siirtyi kaudeksi 1973 länsilohkoon.
Puna-Mustat 2 korvasi kaudella 1973 Herttoniemen Urheilijat.
Suomensarja > Länsilohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Alajärven Ankkurit | 18 | 17 | 0 | 1 | 191–74  | 34 |
| Vimpelin Veto | 18 | 15 | 0 | 3 | 188–72  | 30 |
| Iin Urheilijat | 18 | 11 | 0 | 7 | 139–118 | 22 |
| Sotkamon Jymy | 18 | 10 | 0 | 8 | 177–119 | 20 |
| Muhoksen Pallo-Salamat | 18 | 8 | 2 | 8 | 125–132 | 18 |
| Halsuan Toivo | 18 | 8 | 1 | 9 | 124–113 | 17 |
| Tyrnävän Tempaus | 18 | 7 | 1 | 10 | 120–137 | 15 |
| Simon Kiri | 18 | 6 | 1 | 11 |   97–146 | 13 |
| Ylihärmän Junkkarit | 18 | 4 | 0 | 14 |   79–181 |   8 |
| Kajaanin Pallokerho | 18 | 1 | 1 | 16 |   87–235 |   3 |
Lohkoon nousivat maakuntasarjasta Vähänkyrön Viesti ja Rantsilan Raikas. Etelälohkosta länsilohkoon siirtyi Nurmon Jymy.
TAP-Team

| TAP-Team |
| --- | --- |
Kotiareena:  Tampereen harjoitusjäähalli
Paikkakunta:  Tampere
Lajit:  rullakiekko
TAP-Team on tamperelainen rullakiekon erikoisseura. Joukkue on pelannut rullakiekon SM-liigassa vuodesta 2012 alkaen.
Aiheesta muualla

TAP-Teamin kotisivut (Arkistoitu – Internet Archive)
Palautuminen

Palautuminen on kehonrakennuksessa ja urheilussa yksi tärkeimmistä toimenpiteistä. Sen tarkoituksena on palauttaa menetetyt energiavarastot liikunnan jälkeen tärkeillä ravintoaineilla. Näistä tärkeimpiä ovat hiilihydraattien saanti. Raskaan harjoittelun seurauksena glutamiinitasot alenevat huomattavasti, jonka takia glutamiinipitoisia tuotteiden suositaan, kuten us. lisäravinteita.
Useimmiten kehonrakentajat suosivat palautuksena nestemäisiä palautusjuomia sen helppouden takia.
Palautusnumero

Palautusnumero (engl. return merchandise authorization, RMA tai engl. return merchandise agreement on viitenumero tai koodi, jonka tavarantoimittaja antaa ostajalle virheellisen tai puutteellisen tuotteen palautusta varten. Palautusnumeron saaminen edellyttää sopimusta ostajan ja tuotteen myyjän välillä siitä, että myyjä lupaa korjata tai korvata tuotteen sen palautusta vastaan. Palautusnumeroa käytetään erityisesti postimyynnissä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Return merchandise authorization
Suomen seksuaalirikoslainsäädännön muutos 1971

Suomen seksuaalirikoslainsäädäntöä muutettiin merkittävästi vuoden 1971 alusta. Lainmuutoksen pohjana oli hallituksen esitys 52/1970 siveellisyyteen kohdistuvien rikosten rankaisemista koskevan lainsäädännön uudistamisesta. Lakiuudistus muun muassa dekriminalisoi homoseksuaalisuuden, alensi suojaikärajaa ja lievensi seksuaalirikoksista langetettavia rangaistuksia. Hallituksen esitykseen tehtyjen muutosten jälkeen laki hyväksyttiin eduskunnassa syksyllä 1970 ja se astui voimaan vuoden 1971 alussa. Homoseksuaaliset teot kriminalisoiva laki oli alun perin astunut voimaan 1894. Lain voimassaolon aikaan homoseksuaalisista teoista voitiin tuomita jopa kahdeksi vuodeksi vankeuteen.
Rikoslain 20 luvun pykälistä järjestettiin eduskunnassa useita äänestyksiä, joista yksi oli niin sanottua kehotuspykälää (kehottaminen samaa sukupuolta olevien haureuteen) koskeva äänestys 24. marraskuuta 1970. Kehottaminen säädettiin rangaistavaksi äänin 99–66. Rangaistavuuden puolesta äänestivät lähinnä kokoomuksen, keskustan ja SMP:n edustajat. Pykälä, tai tarkemmin 9 §:n 2 momentti, ei kuulunut hallituksen alkuperäiseen esitykseen, vaan se otettiin käsittelyyn Timo Mäen vastaehdotuksena tekemän lakialoitteen mukaisesti, jota lakivaliokunta asettui kannattamaan. Tässä aloitteessakin ehdotettiin homoseksuaalisten tekojen rangaistavuuden poistamista, mutta sen tekijä piti kuitenkin "erittäin tärkeänä", etteivät "tällaisen hylättävän elämäntavan levittäjiksi muodostu yleiset tiedotusvälineet". Timo Mäki perusteli ehdotustaan myös sillä, että vastaavanlainen säännös oli useissa muissakin maissa kuten Norjassa ja Länsi-Saksassa. Kehottamiskielto on Suomen lainsäädännön ainoa tapaus, jossa kehottaminen lailliseen tekoon oli kielletty.
Varsinainen homoseksuaalisuuden dekriminalisointi toteutui selvemmin luvuin 147–18. Vanhassa laissa ”haureuden harjoittaminen” samaa sukupuolta olevan kanssa oli kielletty samassa pykälässä samalla maksimirangaistuksella (kaksi vuotta vankeutta) kuin eläimeen sekaantuminen, joka niin ikään poistettiin rikoslaista tuolloin.
Avioliiton sisäinen raiskaus yritettiin saada rangaistavaksi tässä uudistuksessa, mutta lopulliseen lakiin sitä ei kirjattu. Tältä osin uudistustyö toteutui vasta vuoden 1994 lakimuutoksessa.
Suojaikäraja alennettiin uudessa laissa 17 vuodesta 16 vuoteen. Aiemmin ikäraja tosin oli ollut 15 vuotta siinä tapauksessa, että nuori itse oli ”antautunut siveettömyyteen”.
Aiheesta muualla

Eduskunta – valtiopäiväasiat Lakiuudistuksen tiedot eduskunnan verkkosivuilla.
Pavel Tomkovitš

Pavel Stanislavovitš Tomkovitš (ven. Па́вел Станисла́вович Томко́вич) on venäläinen lintutieteilijä.
Tohtori Pavel Tomkovitš toimii Moskovan yliopiston Eläintieteellisen museon lintutieteen osaston johtajana. Hän on myös museon munakokoelmien ja muiden kuin varpuslintujen kokoelmien kuraattori.
Tomkovitš on jäsenenä useissa kansainvälisissä lintutieteellisissä järjestöissä, kuten Working Group on Waders (CIS), jossa hän on hallituksen jäsenenä, International Ornithological Committee, Executive Committee of the International Wader Study Group ja Board of the Russian Bird Conservation Union. Hän on myös International Wader Study Groupin toimeenpanevan komitean jäsen, ja American Ornithologists' Unionin kirjeenvaihtajajäsen. Tomkovitš kuuluu Bulletin of Moscow Society of Naturalists -julkaisun ja vuosikirja Ornithologian toimitusneuvostoon, sekä koordinoi kansainvälistä Arctic Birds Breeding Conditions Survey -projektia.
Tomkovitš tutkii arktisen alueen lintujen levinneisyyttä, luokittelua ja sirrien biologiaa. Hän on osallistunut useille tutkimusretkille Frans Joosefin maalta Tšukotkaan ja Alaskaan. Hän kirjoittaa teosta Venäjän arktisten alueiden kahlaajien esiintymisestä, The Atlas of the Breeding Waders of the Russian Arctic.
Pavel Strauch

Pavel (Paul) Andrejevitš Strauch (31. joulukuuta 1872 – ) oli venäläinen todellinen valtioneuvos, joka toimi Suomen suuriruhtinaskunnassa virastojen johtajana toisen sortokauden aikana.
Saksalaistaustaiseen aatelisperheeseen syntynyt Strauch suoritti lakitutkinnon Pietarin yliopistossa ja palveli sitten Venäjän keisarikunnan vankeinhoitoylihallituksessa. Hänet siirrettiin vuonna 1911 Suomen kenraalikuvernöörinkansliaan osastopäälliköksi. Suuriruhtinaskunnan lakien vastaisesti venäläinen Strauch nimitettiin suomalaiseen valtionvirkaan vankeinhoitohallituksen ylitirehtööriksi 18. heinäkuuta 1914. Hänet nimitettiin 8. heinäkuuta 1915 Tullihallituksen pääjohtajaksi edellisen pääjohtajan Axel Fabian af Enehjelmin siirryttyä Oulun läänin kuvernööriksi. Strauch osasi ruotsia hieman, mutta ei suomea.
Venäjän keisarivallan kukistuttua helmikuun vallankumouksessa Strauch anoi eroa pääjohtajan virasta, joka myönnettiin 18. kesäkuuta 1917. Eronsa jälkeen Strauch palasi Venäjälle.
Taideyhdistys Harha

Taideyhdistys Harha ry on joensuulainen yhdistys, jonka tarkoitus on edistää pohjoiskarjalaisten, ennen kaikkea nuorten taiteilijoiden oloja ja taiteentekemisen mahdollisuuksia. Yhdistyksen perustivat Aleksi Martikainen, Antti Pesonen, Jyrki Pitkä ja Vesa Rahikainen vuonna 2004.
Taideyhdistys Harha ry perusti talkoovoimin vuonna 2007 Joensuuhun oman taidegallerian, Galleria Harhan. Gallerian tarkoitus oli tarjota huokeaa esittäytymistilaa niin ammattitaiteilijoille kuin taiteen harrastajille ja opiskelijoillekin. Yhdistys järjestää näyttelyitä Joensuun Teatteriravintolan tiloissa.
Aiheesta muualla

Taideyhdistys Harhan ylläpitämä blogi ja tietoja yhdistyksestä (Arkistoitu – Internet Archive)
KULTTUURITEKO 2007 tunnustuspalkinto myönnettiin Taideyhdistys Harha ry:lle[vanhentunut linkki]
Pesäpallon suomensarja 1967

Pesäpallon suomensarjan 23. kausi pelattiin kesällä 1967. Sarja pelattiin edellisen kauden neljän sijasta nyt kolmessa lohkossa ja lohkovoittajat nousivat suoraan mestaruussarjaan kaudeksi 1968.
Suomensarja > Itälohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Puurtilan Kisa-Pojat | 12 | 11 | 1 | 0 | 213–26  | 23 |
| Sotkamon Jymy | 12 | 9 | 1 | 2 | 137–65  | 19 |
| Karjalan Maila | 12 | 8 | 0 | 4 |   93–72  | 16 |
| Kiteen Urheilijat | 12 | 7 | 1 | 4 | 136–111 | 15 |
| Heinolan Maila-Pojat | 12 | 7 | 0 | 5 | 100–98  | 14 |
| Ilomantsin Urheilijat | 12 | 7 | 0 | 5 | 120–121 | 14 |
| Jyväskylän Pesä-Veikot | 12 | 6 | 1 | 5 | 114–143 | 13 |
| Äänekosken Urheilijat | 12 | 5 | 2 | 5 | 103–115 | 12 |
| Etelä-Leppävirran Kiipperä | 12 | 5 | 1 | 6 |   69–81  | 11 |
| Juvan Pallo | 12 | 3 | 2 | 7 | 100–104 |   8 |
| Lappeenrannan Urheilu-Miehet | 12 | 2 | 1 | 9 |   58–119 |   5 |
| Puurtilan Pallo | 12 | 2 | 0 | 10 |   58–141 |   4 |
| Suonenjoen Vasama | 12 | 1 | 0 | 11 |   80–185 |   2 |